Ġermaniż ta' 60 sena jinsab fil-periklu tal-mewt wara inċident fil-baħar f'San Pawl il-Baħar. L-inċident seħħ għall-ħabta tas-06.45pm, meta l-Pulizija ġiet infurmata mill-Isptar Mater Dei li kien għadu kemm iddaħħal raġel l-Isptar Mater Dei wara li weġġa' waqt li kien qiegħed fuq il-baħar f'San Pawl il-Baħar. Jidher li l-Ġermaniż weġġa' waqt li kien fuq dik li hi magħrufa bħala sofa boat ride. Aktar tard, huwa ġie ċċertifikat li qiegħed isofri minn ġrieħi serji. Il-Maġistrat tal-Għassa Dr Natasha Galea Sciberras LL.D ġiet infurmata bil-każ u ħatret inkjesta. . .td_uid_3_60bc7dbb24ef8_rand.td-a-rec-img{text-align:left}.td_uid_3_60bc7dbb24ef8_rand.td-a-rec-img img{margin:0 auto 0 0}